सईद ने दी भारत के खिलाफ जंग की धमकी  
जमात उद दावा के प्रमुख हाफिज सईद ने धमकी दी है कि वो जम्मू-कश्मीर के रास्ते भारत में घुसेगा। वह मुंबई हमलों का मास्टरमाइंड है।
जमात उद दावा के प्रमुख हाफिज सईद ने धमकी दी है कि वो जम्मू-कश्मीर के रास्ते भारत में घुसेगा। लश्कर-ए-तैयबा का संस्थापक हाफिज पर भारत ने 2008 में हुए मुंबई हमलों का मास्टरमाइंड होने का आरोप लगाया है। हाफिज ने कहा कि वो भारत के खिलाफ गज़वाह ए हिन्द लॉन्च करेगा। गजवाह-ए-हिन्द का मतलब है हिन्दुस्तान के खिलाफ जंग।   पाकिस्तान के पंजाब प्रांत के अपने दौरे के दौरान हाफिज सईद ने कट्टरपंथियों को एड्रेस करते हुए कहा कि भारत और इस्राइल में खुफिया तौर पर समझौता हुआ था जिसके तहत पाकिस्तान की परमाणु शक्ति के खात्मे की बात कही गई थी। गौरतलब है कि भारत लगातार पाकिस्तान में खुलेआम घूम रहे हाफिज के खिलाफ कार्रवाई की मांग करता आया है।